Indien rejsebrev nr 6
Indtryk fra tempelområdet i Hampi

Hotel Mayura Bhuvaneshwari KSTDC

Det lyder da af noget, og så var det ikke noget særligt. F.eks. var låsen til vores værelse nr 203 en skydelås, som blev sikret med en hængelås, og da vi ville lukke døren indvendig fra viste det sig at selve riglen var for kort til at komme ind i bøjlen. Det varede lidt ingen vi opdagede at der sad en anden skydelås foroven på døren. Men helr ærligt, vi havde absolut intet at klage over, da vi først var etableret. Vi havde jo bestilt dobbeltværelse med opredning, Den klarede de ved at masse de 2 senge sammen og slå en seng ud, som skulle understøttes med en 2 tommer klods for at HO ikke skulle brase sammen med seng og det hele. Vi spiste alle vore måltider på hotellet og priserne var meget rimelige. Omkring 80 kr for at spise indisk middag alle tre. Der var ingen vin, men man kunne købe øl. Tjeneren sagde, at vi kunne købe en flaske rom i byen og drikke den på værelset. 

Solnedgang

HO vidste at man fra en top kunne nyde solnedgangen over tempelområdet. Da vi stod på toppen af det bjerg, kunne vi rigtig danne os et indtryk af hvor omfattende tempelbyggeriet havde været. På mere end 30 kvkm lå der tempelruiner overalt. 

Næste dag havde vi guide med, som kunne lire en lektie af. I taxien ud til de første templer stillede jeg ham en række spørgsmål, og det bragte ham lidt ud af fatning. Men da vi var fremme lirede han sin lektie af ved først at nævne sit navn og han var officiel guide og så kom det Hampi dynastierne inddeles i 4 dynastier: 
1. Sangama Dynastiet 1336-1485

2. Salva Dynastiet 1485-1491

3. Tuluva Dynastiet 1491-1570

4. Araveedu Dynastiet 1571-1646

Ih hvor blev vi kloge. Men han var nu slet ikke så ueffen, måske lidt doven, for han gad ikke gå med alle steder, selvom han var vores personlige guide for en aftalt pris på 1500 Rup. (150 kr), han vidste rigtig meget og svarede godt på vore spørgsmål. Det er helt umuligt for mig, at holde styr på alle Vishnu og Shiva guder, Men det var meget spændende at se de mange figurer, hvor alle mulige mennesker og dyr var blandet sammen. Et sted imponerede særligt. I samme figur: Hest, Elefant, løve, vildsvin og på ryggen sad et menneske med bue og pil. 
I Vittala templet så vi en meget berømt stenvogn, som er bygget foran Vishnu templet. Den er hugget ud i granit og tidligere havde det været en manddomsprøve, at få det store stenhjul til at dreje rundt ved at tage fat i dem. Nu er de cementeret fast, og kan ikke rokkes. Vognen er prydet af soldater, ryttere, jægere og mange hindu symboler. HO bemærkede, at da Ellinor og han boede i Indien var der ikke udgravet noget. Alt hvad vi så var udgravet siden midt i 1970’erne. Der kom stadig mere til efterhånden som det blev udgravet og gjort til objekt for turistindustrien. Vi skulle køre med en elektrisk bil ud til et tempel, men vi foretrak at gå derud. Men medens vi lystigt spadserede ud af vejen kom vores guide siddende bag på en motorcykel, så han stod der , da vi nåede frem. Dette var det helligste sted, Virupaksha templet. Der skulle vi gå i bare fødder og betale ekstra for at have fotografiapparat med 50 rup og 250 i entre. Vi spurgte hvor meget Indere skulle betale: 10 rup. Fair nok, efter min mening, men i vort lille trekløver var vi ikke enige om det rimelige i det, gæt selv hvem der var uenig.
Vi vandrede gennem det ene flotte tempel efter det andet. Da dagen var omme havde vi været i næsten alle de vigtigste templer. Et sted var det dronningens bad, et andet sted elefantstaldene hvor 11 elefanter havde deres egen bås, så de kunne pyntes med kostbare smykker, når de skulle anvendes til processioner. Et andet sted var der en platform, som tjente det formål, at kongen kunne sidde højt oppe og se ned på de strålende processioner. 
Næste dag gik turen videre til Shimoga, det viste sig at være rejsens foreløbige højdepunkt. Men mere derom i næste brev.
Kærlig hilsen fra trekløveret
